উতাইয়্যাক্বের মৃত্যুর পরে হযরত খাদীজা (আ.) কিছুদিন একাকী জীবন যাপন করেন। তিনি ছিলেন একজন ধনবতী মহিলা। তিনি ব্যবসায়িক কাজে পুঁজি বিনিয়োগ করেন এবং অন্য লোকদের মাধ্যমে ব্যবসায় পরিচালনা করতেন, বিশেষ করে শামে (বৃহত্তর সিরিয়ায়) পণ্য পাঠাতেন। কিন্তু অনেক লোকই সততার পরিচয় দিতো না। এমতাবস্থায় তিনি হযরত রাসূলে আকরাম (সা.) -এর (তখনো তিনি নবুওয়াতের দায়িত্বে অভিষিক্ত হন নি) সততা ও উত্তম চরিত্র সম্বন্ধে জানতে পেরে তাঁকে স্বীয় ব্যবসায়ের কাজে নিয়োগ করেন।